TM ร่วมออกบูธ “mai FORUM 2022” ปักหมุด 5 พ.ย. เปิด “THE PARENTS” เฟสแรก
TM ร่วมออกบูธงาน mai FORUM 2022 พร้อมดัน“THE PARENTS” เป็นศูนย์กลางของภูมิภาคในการให้บริการดูแลผู้สูงอายุแบบครบวงจรทุกมิติในโซนกรุงเทพตะวันออก เตรียมเปิดบริการ “The Parents Nursing Home” เฟสแรก 5 พ.ย.นี้
TM ร่วมออกบูธงาน mai FORUM 2022 พร้อมดัน“THE PARENTS” เป็นศูนย์กลางของภูมิภาคในการให้บริการดูแลผู้สูงอายุแบบครบวงจรทุกมิติในโซนกรุงเทพตะวันออก เตรียมเปิดบริการ “The Parents Nursing Home” เฟสแรก 5 พ.ย.นี้
27 ต.ค. 2565

นางสุนทรี จรรโลงบุตร ประธานเจ้าหน้าที่บริหาร บริษัท เทคโนเมดิคัล จำกัด (มหาชน) หรือ TM เปิดเผยว่า ภายในวันที่ 28 ต.ค.นี้ บริษัทฯ ร่วมออกบูธงาน mai FORUM 2022 มหกรรมรวมพลังคน mai ครั้งที่ 7 ภายใต้แนวคิด “Growing Stronger Together, We are SME Role Model” ณ ห้องบางกอกคอนเวนชั่นเซ็นเตอร์ ชั้น 22 โรงแรมเซ็นทารา แกรนด์ แอท เซ็นทรัลเวิลด์ ภายใต้บูธเลขที่ 15
ทั้งนี้บริษัทฯ เตรียมตอกย้ำให้นักลงทุนเห็นถึงแผนการขับเคลื่อนธุรกิจในการสร้างการเติบโตอย่างมั่นคงอย่างยั่งยืน ผ่านการเพิ่มไลน์ธุรกิจใหม่ๆ ต่อยอดธุรกิจหลัก (Core Business) เพื่อหวังสร้างการเติบโตของรายได้สู่ระดับ High Growth เพื่อสร้างรายได้แบบประจำ (Recurring Income) ให้เติบโตแบบก้าวกระโดดในอนาคต
โดยบริษัทฯ มุ่งสู่ธุรกิจการดูแลผู้สูงอายุและโรงพยาบาลเฉพาะทางสำหรับผู้สูงอายุ ภายใต้ โครงการ “THE PARENTS” (The Parents Nursing Home) ซึ่งเป็นการดำเนินการผ่าน บริษัทย่อยคือ บริษัท ทีเอ็ม เนิร์สซิ่ง แคร์ จำกัด หรือ TMNC โดย TM ถือหุ้นสัดส่วน 80% ทั้งอาคาร Nursing Home (ศูนย์ดูแลผู้สูงอายุ) และอาคาร Rehabilitation Hospital (โรงพยาบาลเฉพาะทาง) และในวันที่ 5 พ.ย.นี้ “The Parents Nursing Home” จะเปิดให้บริการลูกค้าในเฟสแรก
สำหรับโครงการ THE PARENTS ในส่วนของโรงพยาบาลเฉพาะทางสำหรับผู้สูงอายุ คาดจะแล้วเสร็จพร้อมให้บริการแบบเต็มรูปแบบในเชิงพาณิชย์ได้ภายในปี 67 เป็นต้นไป ซึ่งหากแล้วเสร็จตามแผนที่วางไว้จะผลักดันให้ THE PARENTS เป็นศูนย์กลาง (Hub) ของภูมิภาค ในการให้บริการดูแลผู้สูงอายุแบบครบวงจรทุกมิติในโซนกรุงเทพตะวันออก โดยสามารถรองรับคนไข้ทั้งชาวไทยและชาวต่างชาติอย่างต่อเนื่อง
ทั้งนี้ THE PARENTS ตั้งอยู่บนพื้นที่ 4 ไร่ ในซอยราษฎร์พัฒนา 2 (ซอยมิสทิน) และในอนาคตในแผนศึกษาขยายการบริการผู้สูงอายุให้ครบทั้ง 4 มุมเมืองรอบทิศกรุงเทพมหานคร